अच्छा एक्टर बनने के लिए एक्टिंग यानी अभिनय में गहरी रुचि होना जरूरी है। अगर आप स्कूल स्तर से नाटकों आदि में सहभागिता करते रहे हैं और अभिनय में मन रमता है, तो निश्चित रूप से इससे संबंधित कोर्स करके खुद को इस कला में निखारना चाहिए। संभव हो तो देश के जाने-माने अभिनय संस्थानों में दाखिला लेने का प्रयास करें। इससे खुद को ग्रूम करने में मदद मिलेगी। वहां नियमित रूप से होने वाले नाटकों में हिस्सा लेकर आप अपनी अलग पहचान बना सकते हैं।